1. PROBLEMSTILLING OG AVGRENSING: Har kandidaten avgrenset fokus for oppgaven og formulert en praktisk problemstilling det er mulig å svare på? Er problemstillingen relevant/god for å svare på den valgte eksamensoppgaven? 
 
2. STRUKTUR OG HELHETSINNTRYKK: Er essayet hensiktsmessig strukturert med tanke på oppgave og problemstilling? Vurder også tekniske aspekter som språk, siteringer og litteraturhenvisninger.  
 
3. BRUK AV LITTERATUR OG TEORI: Er problemstilling(er) og avgrensing av oppgaven forankret i relevant litteratur og teori? Er bruken av og sammenstillingen av relevant litteratur hensiktsmessig?  
 
4. VALG AV EMPIRI/CASE: Kildebruk, valg og presentasjon av empirisk materiale/case. Bidrar det empiriske materialet til å svare på oppgaven? Er det empiriske materialet og casen relevant for problemstillingen?  
 
5. ANALYSE OG INNHOLD: Gjennomføres analysen på en hensiktsmessig måte og er den forankret i relevant litteratur fra pensum? Vurder kandidatens bruk av teori og analytiske begrep i selve analysen. Er argumentasjonen god? Viser kandidatene evne til selvstendig arbeid?
 
Karakterskala for eksamen TIK 4011 
A – Fremragende prestasjon.  
En fremragende essayoppgave. Essayet svarer på den valgte oppgaven på en original måte.  Essayet inneholder en selvstendig analyse med en virksom og relevant problemstilling som er godt forankret i relevant pensumlitteratur. Essayet utmerker seg klart når det gjelder presentasjon av oppgavetema og evnen til å kombinere empirisk innsikt med teoretiske perspektiver på en interessant, selvstendig og tydelig måte.  
 
B – Meget god prestasjon.  
En meget god essayoppgave. Essayet svarer på den valgte oppgaven på en meget god måte. Det inneholder en selvstendig analyse og en klar problemstilling som er godt forankret i relevant pensumlitteratur.  Essayet er også meget god når det gjelder presentasjon av stoffet. 
 
C – Jevnt god prestasjon som er tilfredsstillende på de fleste områder.
En essayoppgave som er god på alle viktige punkter. Essayet har en klar problemstilling og hensiktsmessig struktur som svarer til den valgte oppgaveteksten. Analysen er forankret i pensumlitteraturen. I hovedsak korrekt bruk av kilder og referanser. 
 
D – Nokså god prestasjon.  
Nokså god prestasjon i essayoppgaven, men med vesentlige mangler. Kandidaten viser en viss grad av evne til selvstendige vurderinger i sin essaybesvarelse.  

E – Tilstrekkelig.
[bookmark: _GoBack]Prestasjonen tilfredsstiller de faglige minimumskravene, men ikke mer. Kandidaten utviser i liten grad selvstendighet og egne vurderinger i besvarelsen.

F – Ikke tilstrekkelig – strykkarakter
Kandidaten tilfredsstiller ikke de faglige minimumskravene med hensyn til teori og litteratur, problemstilling og struktur i sin besvarelse.
